Holiday houses, holiday homes & apartments WINTERBERG LANGEWIESE, Arnsberg, Germany | Avander
Holiday homes Germany North Rhine-Westphalia Arnsberg WINTERBERG LANGEWIESE
Holiday homes WINTERBERG LANGEWIESE, Arnsberg, Germany Landbouers erken vir harde werk | Netwerk24
Landbouers erken vir harde werk
Die Wes-Kaapse Prestige Agri-pryse (WCPAA), ook bekend as “dié kompetisie”, het amptelik afgeskop.
Die kompetisie dien as ’n manier om die waardevolle en belangrike bydra wat land­bouers tot die volhoubaarheid en groei van die landbousek­tor in die Wes-Kaap lewer, te erken.
Deur die WKPAA aan te bied, beoog die Wes-Kaapse departement van landbou om landbouwerkers se omvang en begrip van die landbousektor te verbreed en hulle aan nuwe lewenservarings bloot te stel. Dit dien verder as ’n manier om landbouwerkers te moti­veer om hul kennis- en vaar­digheidsbasis te verbeter ten einde geleenthede en persoon­like groei vir toekomstige loopbaanontwik­keling te ontsluit.
Die kompetisie word land­wyd aangebied.
Die Swartlandstreek neem vir die sewende agtereenvol­gende jaar hieraan deel.
Die WCPAA bestaan uit 11 kategorieë wat onder meer algemene werker, trekker­bestuur­der, administratiewe personeel, diereproduksie, tegniese operateur, besproei­ing­­spesialis, sosiale ontwik­keling, agri-verwerking, voorman/vrou, junior bestuur en middelbestuur insluit.
’n Wenner, naaswenner en tweede naaswenner word in elke kategorie op 1 en 2 Augustus gekies.
Alle agriwerkers, van algemene werker tot middel­be­stuur, mag deelneem.
’n Landbouer is enige persoon wat deel vorm van en bydra tot boerdery.
Werkgewer, bestuurs-/plaaskomitee of medewerkers kan ook individue vir die kompetisie benoem.
Sommige streke hef ’n klein inskrywinggeld (bv. R20) om die koste te dek. Elke inskrywing moet vergesel wees met ’n volledige werkbeskrywing van die landbouer.
Die aankondiging van die wenners word 7 September by ’n besonder elegante funksie gemaak waar agriwerkers die fokus van die geleentheid is.
Inskrywings sluit 29 Junie.
Vir nog inligting oor hoe om deel te neem in die Wes-Kaapse Prestige Agri-toekennings kontak: Jolene Janse van Rensburg by 022 487 1133 of e-pos: swartlandinfo@westc.co.za.